Document ID: 31998D0433

Komisijas Lēmums
(1998. gada 26. jūnijs)
par saskaņotiem atbrīvojuma piešķiršanas kritērijiem saskaņā ar 9. pantu Padomes Direktīvā 96/82/EK par tādu smagu nelaimes gadījumu briesmu pārzināšanu, kuros iesaistītas bīstamas vielas
(izziņots ar dokumentu Nr. C(1998) 1758)
(Dokuments attiecas uz EEZ)
(98/433/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 9. decembra Direktīvu 96/82/EK par tādu smagu nelaimes gadījumu briesmu pārzināšanu, kuros iesaistītas bīstamas vielas [1], un jo īpaši tās 9. pantu,
tā kā Direktīvas 96/82/EK 9. pants paredz, ka dalībvalstis dažu uzņēmumu vadītājiem pieprasa sagatavot drošības pārskatus;
tā kā Direktīvas 96/82/EK 9. panta 6. punkta a) apakšpunktā ir noteikts, ka tad, ja kompetentajai iestādei ir apliecināts, ka konkrētās vielas, kas atrodas uzņēmumā vai kādā tā objektā, nerada smagu nelaimes gadījumu briesmas, tad dalībvalsts saskaņā ar b) apakšpunktā minētajiem kritērijiem var drošības pārskatā prasīto informāciju sniegt tikai par jautājumiem, kas ir būtiski, lai novērstu tādu nelaimes gadījumu seku ietekmi uz cilvēkiem un vidi;
tā kā šie kritēriji neskar tādu bīstamo vielu daudzumu noteikšanu, kam ir piemērojams Direktīvas 96/82/EK 9. pants;
tā kā 9. panta 6. punkta b) apakšpunkts Direktīvā 96/82/EK nosaka, ka pirms direktīvas piemērošanas Komisija, lemjot saskaņā ar kārtību, kas izklāstīta 16. pantā Padomes 1982. gada 24. jūnija Direktīvā 82/501/EEK par nopietnu katastrofu risku, veicot noteiktas rūpnieciskas darbības [2], nosaka saskaņotus kritērijus attiecībā uz kompetentās iestādes lēmumu par to, ka uzņēmums nerada smagu nelaimes gadījumu briesmas a) apakšpunkta nozīmē;
tā kā šajā direktīvā paredzētie pasākumi ir saskaņā ar atzinumu, ko sniegusi komiteja, kura izveidota, ievērojot Direktīvas 82/501/EEK 16. pantu,
IR PIEŅĒMUSI ŠO LĒMUMU.
1. pants
Ar šo Komisija pieņem šī lēmuma pielikumā sniegtos saskaņotos kritērijus, lai īstenotu 9. panta 6. punktu Direktīvā 96/82/EK par tādu smagu nelaimes gadījumu briesmu pārzināšanu, kuros iesaistītas bīstamas vielas.
2. pants
Šis lēmums ir adresēts dalībvalstīm.
Briselē, 1998. gada 26. jūnijā

Labels: 7
20
0